钦定古今图书集成/明伦汇编/氏族典/第283卷 > 《廖用贤尚友录》 > 黄霸
## 钦定古今图书集成/明伦汇编/氏族典/第283卷 > 《廖用贤尚友录》 > 黄霸

按《汉书黄霸传》：“霸字次公，淮阳阳夏人。以豪桀役使，
徙云陵。少学律令，喜为吏。武帝末，以待诏入钱，补侍
郎谒者，坐同产有罪，劾免。后复入谷，补左冯翊卒史，
领郡钱谷计，以廉称。补河东均输长，察廉为河南太
守丞。霸明敏习文法，太守任之。宣帝即位，闻霸持法
平，召为廷尉正，称平守丞相长史夏侯胜非议诏书”，
霸不举劾，下狱当死，因从胜受《尚书》。三岁，迺出举贤
良，擢扬州刺史，以高第为颍川太守，赐车盖高一丈，
以彰有德。霸力行教化而后诛罚，户口岁增，治为天
下第一。征守京兆尹，坐贬秩。诏归颍川太守，郡中愈
治。诏赐爵关内侯。征为太子太傅，迁御史大夫，代丙
吉为丞相，封建成侯。甘露三年薨，谥定。